Ego, in Dei nomine, Fredebertus mitto omnem hereditatem meam quam habeo in Vetus Curt in cautione ad monachos Clunienses usque ad V annos; tali tenore, pro viginti et octo solidis, ut si tunc non habuero redditos ipsos solidos, Sancto Petro in perpetuum remaneat omnis ista hereditas. Hujus conventionis fidem fecerunt Rannaldus, Berno, Grifo, Sisbaldus, Atto, Anschericus, Alaricus.